နယ

နယသည်— နန္ဒိယာဝဋ္ဋနည်း တိပုလက္ခလနည်း သီဟဝိက္ကီဠိတနည်း ဒိသာလောစနနည်း အကုသနည်း အားဖြင့် ၅-ပါး အပြားရှိသည်နေတ္တိ၊၄၊၅။။ ယင်းတွင်— ဇလပ်ပန်း၏ အထပ်ထပ်လည်ခြင်းနှင့်တူသော လည်ခြင်းရှိရာဖြစ်သော နည်းသည်လည်းကောင်း၊ နှစ်သက်တတ်သော တဏှာ၏ လည်ခြင်းရှိရာဖြစ်သော နည်းသည်လည်းကောင်း၊ ဝမ်းမြောက်တတ်သော ပီတိ၏လည်ခြင်းရှိရာဖြစ်သော နည်းသည်လည်းကောင်း၊ နန္ဒိယာဝဋ္ဋနည်း မည်၏နေတ္တိ၊၄။ နေတ္တိ၊ဋ္ဌ၊၁၇။။ လောဘ၊ ဒေါသ၊ မောဟဟူသော ၃-ပါးသော အစိတ်တို့ဖြင့် သံကိလေသပက္ခ၌ အလောဘ၊ အဒေါသ၊ အမောဟဟူသော ၃-ပါးသော အစိတ်တို့ဖြင့် ဝေါဒါနပက္ခ၌ တင့်တယ်တတ်သော နည်းသည် တိပုက္ခလနည်းမည်၏နေတ္တိ၊၄။ နေတ္တိ၊ဋ္ဌ၊၁၇။။ ခြင်္သေ့မင်းနှင့်တူတော်မူသော မြတ်စွာဘုရား၏ မြူးတူးပျော်ပါး ကစားစမ္ပယ်ခြင်းရှိရာဖြစ်သော နည်းသည်လည်းကောင်း၊ ခြင်္သေ့မင်း၏ မြူးတူးပျော်ပါး ကစားစမ္ပယ်ခြင်းနှင့်တူသော နည်းသည်၎င်း သီဟဝိက္ကီန္တိတနည်းမည်၏နေတ္တိ၊၄။ နေတ္တိ၊ဋ္ဌ၊၁၇၊၁၈။။ အတ္တနယ ၃-ပါးအပေါင်းဟုဆိုအပ်သော အရပ်မျက်နှာ၏အဖြစ်ဖြင့် ကုသိုလ်၊ အကုသိုလ်၊ အဗျာကတတရားတို့ကို ကြည့်ရှုတတ်၊ ကြည့်ရှုကြောင်း၊ ကြည့်ရှုရာ၊ ကြည့်ရှုခြင်းဟူသော နည်းသည် ဒိသာလောစနနည်းမည်၏နေတ္တိ၊၄။ နေတ္တိ၊ဋ္ဌ၊၁၈။။ ဒိသာလောစနနည်းဖြင့် ကြည့်ရှုအပ်ကုန်သော တရားတို့ကို ဆောင်ယူတတ်သော ချွန်းချိတ်နှင့်တူသော နည်းသည် အကုသနည်းမည်၏နေတ္တိ၊၄။ နေတ္တိ၊ဋ္ဌ၊၁၈။။ ဆက်စပ်ဖတ်ရှုရန် ကိုးကား Category:ပိဋကတ် သုံးပုံ Category:ခုဒ္ဒကနိကာယ်